*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*30. számú előterjesztés*

Bátaszék Város Önkormányzat Képviselő-testületének 2024. február 14-én

16 órakor megtartandó ülésére

Döntés a Vicze János Városi Sportpálya üzemeltetéséről

|  |
| --- |
| **Előterjesztő:** dr. Bozsolik Róbert polgármester**Készítette** : dr. Firle-Paksi Anna aljegyző **Törvényességi ellenőrzést végezte:** Takaróné dr. Mihó Beatrix mb. hatósági irodavezető**Tárgyalja:**Pénzügyi és Gazdasági Bizottság 2024.02.13.Közművelődési, Oktatási, Ifjúságii és Sport Bizottság 2024.02.12. |

**Tisztelt Képviselő-Testület!**

A Bátaszéki Sport Egyesület (továbbiakban: BSE) elnöke Nagy Ákos 2024. február 6. napján kelt nyilatkozatában foglaltak szerint **2024. április 1-jétől a Bátaszéki Sport Egyesület Labdarúgó Szakosztálya üzemeltetni kívánja az élőfüves, a műfüves pályát, a pálya környékét és a hozzátartozó kiszolgáló helyiségeket.** Az üzemeltetés zavartalan és kiszámítható finanszírozása érdekében kérik a Képviselő-testületet, hogy a január 29-i egyeztető ülésen elhangzottak alapján járjon el. Miszerint az ott elhangzott pénzügyi kerettel támogassa az Egyesületet és ezáltal a Szakosztály ilyen irányú törekvését, továbbá a naptári év második felében, egy esetleges költségvetési módosítással különítsen el egy olyan keretet, ami – szükség esetén – az üzemeltetésre fordítható, amennyiben a kiadások túlmutatnak az előre meghatározott kereten. Kifejezte, hogy a BSE Labdarúgó Szakosztály mindent megtesz, hogy a Vicze János Sportpályát és környezetét „jó gazda” módján üzemeltesse, és a kiadási költségeket optimalizálja.

MLSZ TAO támogatásból létrehozott műfüves és élőfüves pálya fenntartási kötelezettsége a BSE-t terheli. A pályák állapotának fenntartására Bátaszék Város Önkormányzata sosem vállalt kötelezettséget, ám, a fenntartáshoz 2024. évben működési támogatást kíván biztosítani, azzal, hogy egyidejűleg a pályákat kiszolgáló épület, valamint területek üzemeltetését átadja a BSE-nek.

Bátaszék város 2024. évi beterjesztett költségvetésében tervezére került 16.500.000 Ft összegű céltartalék a sportpálya 2024. évi üzemeltetésére, fenntartására. A költségvetési kondíciókat tekintve ezt az összeget tudja az önkormányzat a sportpálya működtetésére fordítani 2024-ben. A - jelen előterjesztés mellékletét képező - sportpálya működtetésére vonatkozó megállapodás tervezetében negyedéves pénzügyi és szakmai beszámoló készítése került kikötésre egyrészt annak érdekében, hogy a támogatás felhasználásával megfelelően elszámoljon a civil szervezet, másrészt, azért, hogy a pálya éves fenntartási költségeinek meghatározására iránymutatásul szolgáljon. Amennyiben a Képviselő-testület a megállapodás jelenlegi formáját és lényeges tartalmi elemeit jóváhagyja, a következő hetekben egyeztetésre kerül a BSE-vel a megállapodás és a február végi ülésre beterjesztésre kerül a végleges megállapodás.

A sportpálya üzemeltetésének átadása a BÁT-KOM 2004. Kft. 2024. évi üzleti tervét is érinti. A sportpálya üzemeltetésének, fenntartásának feladata a módosító javaslat szerint 2024. április 1. napjával már nem a Kft.-t terhelné.

A sportpályán foglalkoztatott személy 2024. szeptemberig állományban van, ezt követően nyugdíjazása várható, így az Ő bér- és járulék költségeinek biztosítása is szükséges, amely megközelítőleg 3.500.000 Ft-ot vesz igénybe. A közfeladatellátási szerződés V. számú módosítása az előző napirendben tárgyalásra javasolt ügyvezetői javadalmazás módosításának emelését is tartalmazza 746.000 Ft összeggel.

Összességében 4.246.000 Ft fedezet szükséges a közfeladatellátási szerződés V. számú módosításához, amely Bátaszék város 2024. évi költségvetésében betervezésre került.

Kérjük a Tisztelt Képviselő-testületet, az alábbi határozati javaslatok elfogadására.

**1.sz. H a t á r o z a t i j a v a s l a t :**

**BÁT-KOM 2004. Kft.-vel kötött közfeladatellátási szerződés V. számú módosításának jóváhagyására**

Bátaszék Város Önkormányzata Képviselő-testülete

1. a BÁT-KOM 2004. Kft.-vel fennálló közfeladatellátási szerződés V. számú módosítását - a határozat melléklete szerinti tartalommal - jóváhagyja;
2. a módosításhoz szükséges 4.246.000,- Ft összegű fedezetet az önkormányzat 2024. évi költségvetésének terhére biztosítja;
3. felhatalmazza a város polgármesterét a szerződésmódosítás aláírására.

*Határidő:* 2024. február 15.

*Felelős:* Dr. Bozsolik Róbert polgármester

 (a szerződés aláírásáért)

*Határozatról értesül*: BÁT-KOM 2004. Kft.

 Bátaszéki KÖH pénzügyi iroda

 irattár

**2.sz. H a t á r o z a t i j a v a s l a t :**

**Vicze János Városi Sportpálya működtetésére vonatkozó megállapodás jóváhagyására**

Bátaszék Város Önkormányzata Képviselő-testülete

1. a Bátaszéki Sport Egyesülettel (7140 Bátaszék, Szabadság u. 4., adószám: adószáma: 19952819-1-17, képviseli: Nagy Ákos Péter elnök) kötendő megállapodást - a határozat melléklete szerinti tartalommal - jóváhagyja;
2. felkéri a város polgármesterét, hogy a jóváhagyott megállapodást egyeztesse az Egyesülettel és a következő testületi ülésre terjessze be a végleges megállapodást elfogadásra.

*Határidő:* 2024. február 29.

*Felelős:* Dr. Bozsolik Róbert polgármester

 (a megállapodás aláírásáért)

*Határozatról értesül*: Bátaszéki Sport Egyesület

 Bátaszéki KÖH pénzügyi iroda

 irattár